ರಿಷಭ್ ಪಂತ್ಗೆ ಮುಳುವಾದ ಬೇಜವಾಬ್ದಾರಿತನ ಆಸ್ಟ್ರೇಲಿಯಾ ಸರಣಿಯಿಂದ ಗೇಟ್ಪಾಸ್ ಡೆಲ್ಲಿ ಡ್ಯಾಶರ್ ರಿಷಭ್ ಪಂತ್, ಧೋನಿಯ ಉತ್ತರಾಧಿಕಾರಿ ಎಂದೇ ಬಿಂಬಿತವಾಗಿದ್ದಾರೆ. ಆದ್ರೆ ಪಂತ್ಗೆ ಮಾತ್ರ ಆ ಸ್ಥಾನದ ಜವಾಬ್ದಾರಿಯ ಅರಿವೇ ಇದ್ದಂತೆ ಕಾಣ್ತಾ ಇಲ್ಲ. ವೈಟ್ ಬಾಲ್ ಫಾರ್ಮ್ಯಾಟ್ಗೆ ಎಮ್.ಎಸ್ ಧೋನಿ ನಿವೃತ್ತಿಗೂ ಮುನ್ನವೇ, ರಿಷಭ್ ಪಂತ್ ಭವಿಷ್ಯದ ವಿಕೆಟ್ ಕೀಪರ್ ಎಂದೇ ಹೇಳಲಾಗ್ತಿತ್ತು. ಧೋನಿ ತಂಡದಲ್ಲಿದ್ದ ಸಂದರ್ಭದಲ್ಲೇ ಭರಪೂರ ಅವಕಾಶಗಳನ್ನೂ ನೀಡಲಾಯ್ತು. ಆದ್ರೆ ಈ ಡೆಲ್ಲಿ ಡ್ಯಾಶರ್ಗೆ ಮಾತ್ರ, ಆ ಸ್ಥಾನದ ಮಹತ್ವವೇ ಇನ್ನೂ ಅರಿವಾಗಿಲ್ಲ. ಕೀಪರ್ ಸ್ಥಾನದ ಮಹತ್ವವನ್ನೇ ಅರಿಯದ ಪಂತ್..! ಟೀಮ್ ಇಂಡಿಯಾಗೆ ಎಮ್ಎಸ್ ಧೋನಿ ಪದಾರ್ಪಣೆ ಮಾಡಿದ ಬಳಿಕ, ಬದಲಿ ಕೀಪರ್ ಬಗ್ಗೆ ಬಿಸಿಸಿಐ ಯೋಚಿಸಿಯೇ ಇರಲಿಲ್ಲ. ವಿಕೆಟ್ ಕೀಪಿಂಗ್ ಕಲೆಗೆ ಹೊಸ ಭಾಷ್ಯ ಬರೆದ ಧೋನಿ, ಪ್ರತಿ ಪಂದ್ಯಗಳಲ್ಲೂ ಟೀಮ್ ಇಂಡಿಯಾದ ಆಧಾರ ಸ್ಥಂಭವಾಗ್ತಿದ್ರು. ಮೈಂಡ್ ಗೇಮ್ ಎರಡನ್ನೂ ರೀಡ್ ಮಾಡೋ ಚಾಣಾಕ್ಷತೆ, ಆನ್ ಫೀಲ್ಡ್ನಲ್ಲಿ ಚುರುಕುತನ ಪ್ರತಿ ಪಂದ್ಯದಲ್ಲೂ ತಂಡಕ್ಕೆ ನೆರವಾಗಿತ್ತು. ಧೋನಿ ನಿವೃತ್ತಿ ಹೇಳ್ತಾರೆ ಅನ್ನೋ ಸೂಚನೆಗಳು ಸಿಗತೊಡಗಿದ ದಿನದಿಂದಲೇ, ಬದಲಿ ವಿಕೆಟ್ ಕೀಪರ್ ಹುಡುಕಾಟ ಜೋರಾಗಿ ನಡೆದಿತ್ತು. ಕೊನೆಗೆ ಯುವ ಡೆಲ್ಲಿ ಡ್ಯಾಶರ್ರನ್ನ ಮಾಹಿ ಸ್ಥಾನದ ಉತ್ತರಾಧಿಕಾರಿಯ ಪಟ್ಟವನ್ನೂ ಕಟ್ಟಲಾಯ್ತು. ಬಳಿಕ ಭರಪೂರ ಅವಕಾಶಗಳನ್ನು ನೀಡಲಾಯ್ತು. ಆದ್ರೆ ಪಂತ್ ಮಾತ್ರ ಸ್ಥಾನದ ಮಹತ್ವವನ್ನೇ ಇನ್ನೂ ಅರಿತಿಲ್ಲ. ಪಂತ್ಗೆ ಆ ಸ್ಥಾನದ ಮಹತ್ವವೇ ಅರಿತಿಲ್ಲ ಅನ್ನೋದಕ್ಕೆ, ಕಾರಣಗಳು ಇವೆ. ಕೀಪಿಂಗ್ ಹೊಣೆ ಅಂದ್ರೆ ಸಾಮಾನ್ಯದಲ್ಲ.. ಪ್ರತಿ ಪಂದ್ಯದ ಫಲಿತಾಂಶವನ್ನೇ ಬದಲಿಸೋ ಶಕ್ತಿ, ಆ ಸ್ಥಾನಕ್ಕಿದೆ. ಆದ್ರೆ ಪಂತ್ ಮಾತ್ರ ಹುಡುಗಾಟಿಕೆಯಲ್ಲೇ ಕಾಲ ಕಳಿತಿದ್ದಾರೆ. ಇನ್ ಫ್ಯಾಕ್ಟ್, ಆ ಸ್ಥಾನಕ್ಕೆ ಎಷ್ಟು ಪೈಪೋಟಿ ಇದೆ ಅನ್ನೋ ಚಿಕ್ಕ ಅರಿವೂ ಪಂತ್ಗೆ ಇದ್ದಂತಿಲ್ಲ. ಪ್ರತಿ ಪಂದ್ಯದಲ್ಲೂ ವಿಕೆಟ್ ಹಿಂದೆ ಕೀಪಿಂಗ್ನೊಂದಿಗೆ, ಬ್ಯಾಟ್ಸ್ಮನ್, ಪಿಚ್, ಗೇಮ್ ಮೂರನ್ನೂ ರೀಡ್ ಮಾಡುವ ಕಲೆ ಅತ್ಯವಶ್ಯಕ. ಆದರೆ ಈ ಮೂರು ವಿಚಾರಗಳಲ್ಲೂ ಪಂತ್ ಹಿಂದೆ ಬಿದ್ದಿದ್ದಾರೆ. ಪಿಚ್ ಬದಲಾಗುವ ಸ್ಥಿತಿಗತಿಗಳನ್ನ ಬೌಲರ್ಗಳಿಗೆ ತಿಳಿಸೋ ವಿಚಾರವಂತೂ, ಪಂತ್ಗೆ ತಿಳಿದೇ ಇಲ್ಲ ಅನ್ಸುತ್ತೆ. DRS ವಿಚಾರದಲ್ಲಂತೂ ಕೀಪರ್ ಸಲಹೆ ನಿರ್ಣಾಯಕ. ನಿಮ್ಗೆ ಗೊತ್ತಿರುವಂತೇ ಇದನ್ನ ಧೋನಿ ರಿವ್ಯೂ ಸಿಸ್ಟಮ್ ಎಂದೇ ಹೇಳಲಾಗ್ತಿತ್ತು. ಮಾಹಿ ನಿರ್ಧಾರಗಳು ಹಾಗಿದ್ವು. ಅಪೀಲ್ ಮಾಡಿದ ಮರುಕ್ಷಣವೇ ಕೊಹ್ಲಿ, ಧೋನಿ ಕಡೆ ವಾಟ್ ನೆಕ್ಸ್ಟ್ ಎಂದು ಕೇಳ್ತಿದ್ರು. ಧೋನಿ ಸೂಚನೆ ಮೇಲೆ ಕೊಹ್ಲಿ ನಿರ್ಧಾರ ನಿಂತಿರ್ತಾ ಇತ್ತು. ಆದ್ರೆ ಈ ವಿಚಾರದಲ್ಲೂ ಪಂತ್, ಫೇಲ್. ಇನ್ಕನ್ಸಿಸ್ಟೆನ್ಸಿ, ಫಿಟ್ನೆಸ್ ವೈಫಲ್ಯ, ಬೇಜವಾಬ್ದಾರಿ..! ಕೀಪರ್ ಅಂದ್ರೆ ಫುಟ್ ವರ್ಕ್ ಗ್ಲೌಸ್ ವರ್ಕ್ ಎರಡೂ ಕ್ಷಣಾರ್ಧದಲ್ಲಿ ನಡೀಬೇಕು. ಆದ್ರೆ ಫಿಟ್ನೆಸ್ ವೈಫಲ್ಯ ಎದುರಿಸ್ತಾ ಇರೋ ಪಂತ್, ಈ ಎರಡರಲ್ಲೂ ಫೇಲ್ ಆಗಿದ್ದಾರೆ. ಇಷ್ಟೇ ಅಲ್ಲ ಬ್ಯಾಟಿಂಗ್ನಲ್ಲೂ ಸ್ಥಿರ ಪ್ರದರ್ಶನವನ್ನ ಪಂತ್ ನೀಡಿಲ್ಲ. ರೇಸ್ನಲ್ಲಿದ್ದಾರೆ ಸ್ಯಾಮ್ಸನ್, ಕಿಶನ್..! ರಿಷಭ್ ಪಂತ್ ಸ್ಥಾನಕ್ಕೆ ಯುವ ಆಟಗಾರರೇ ಆದ ಸಂಜು ಸ್ಯಾಮ್ಸನ್, ಇಶಾನ್ ಕಿಶನ್ ನೇರ ಪೈಪೋಟಿ ನಡೆಸಿದ್ದಾರೆ. ಐಪಿಎಲ್ನಲ್ಲಿ ಸಿಕ್ಕ ಅವಕಾಶಗಳಲ್ಲಿ ಅದನ್ನ ಪ್ರೂವ್ ಕೂಡ ಮಾಡ್ತಿದ್ದಾರೆ. ಆದ್ರೂ ಟೀಮ್ಇಂಡಿಯಾದಲ್ಲಿ ಅವಕಾಶ ಮಾತ್ರ ಹುಳಿ ದ್ರಾಕ್ಷಿಯಾಗಿದೆ. ಸ್ಥಾನಕ್ಕೆ ಪೈಪೋಟಿಯಿದ್ರೂ ಪಂತ್ ಮಾತ್ರ ಡೋಂಟ್ ಕೇರ್ ಮೂಡಲ್ಲಿದ್ದಾರೆ. ಈ ಬೇಜವಾಬ್ಧಾರಿಯೇ ಆಸ್ಟ್ರೇಲಿಯಾ ಟಿಕೆಟ್ ಕೈ ತಪ್ಪಿಸಿದೆ. ಭವಿಷ್ಯ ದೃಷ್ಠಿಯಿಂದ ಪಂತ್ ಎಚ್ಚೆತ್ತುಕೊಳ್ಳಲೇ ಬೇಕಿದೆ.